Norint įstiklinti balkoną reikalingas paprastojo remonto projektas, kuriam turi pritarti namo butų ir patalpų savininkų dauguma.
Jei namas yra naujos statybos, privaloma gauti leidimą iš projekto architekto. Dažnu atveju, nekilnojamojo turto vystytojas turi iš anksto paruoštą ir su architektu suderintą projektą, kuriame numatyta, kaip turėtų atrodyti įstiklintas balkonas.
Jei namas įtrauktas į kultūros paveldo zoną, būtina kreiptis į Kultūros paveldo departamentą, gauti leidimą įstiklinti balkoną.